**Meghívó**

**Lakossági szemléletformáló akcióra**

**Tiszasziget Község Önkormányzata sikeresen megvalósította „Tiszasziget belterületi csapadék- és belvízelvezetés III. ütem” , TOP-2.1.3-15-CS1-2016-00002 azonosító számú projektjét.**

**A projekt célja Tiszasziget legmélyebben fekvő településrészén keletkezett és összegyűlt belvizek biztonságosabb elvezetése.**

**Nem elégséges azonban csak az infrastrukturális elemek kiépítése, a csatornák megfelelő állapotának megőrzése, az éghajlatváltozás (közvetlen lakókörnyezetünket érintő) egyre fokozódó hatásainak megismerése** **is éppen olyan fontos!**

**A fenti témában szemléletformáló lakossági tájékoztató rendezvényre kerül sor a projekt végső kedvezményezettjei számára.**

**Tiszasziget Község Önkormányzata sok szeretettel meghívja Önt egy szemléletformáló tájékoztató rendezvényre, mely célja a vizek helyben tartásának fontosságára, valamint a létrehozott infrastruktúra fenntartására való figyelemfelhívás.**

**További cél, hogy a beruházást teljeskörűen megismerhessék mindazok, akik a későbbiek során használni fogják.**

**Előadóink:**

* **Ferenczi Ferenc – polgármester**

köszöntő, a projekt bemutatása, a település szerepe a csapadék és belvízelvezetésben

* **Priváczki-Juhászné Hajdú Zsuzsanna – Alsó-Tiszavidéki Vízügyi Igazgatóság Vízvédelmi és Vízgyűjtő Gazdálkodási Osztály Osztályvezető**

A csapadék-és belvízelvezető árkok szerepe, jelentősége, jelenlegi műszaki helyzetük, a belvíz védekezési eseményekben betöltött illetve a települési helyes vízgazdálkodási gyakorlatban betöltött szerepük, a befogadó csatornák üzemeltetési gyakorlata, belvíz elvezési tapasztalatok

* **Dr. Gulyás Ágnes – Tanszékvezető-helyettes egyetemi adjunktus Szegedi Tudományegyetem Éghajlat és Tájföldrajzi Tanszék**

Víztakarékos háztartások, víztakarékos megoldások a mindennapokban, klímatudatos települések

A rendezvény időpontja **2018.06. 06. 16 óra**

A rendezvény helyszíne: **Vedres István Faluház (Tiszasziget, Szabadság u. 8.)**

**Minden érdeklődőt szeretettel várunk!**